CELEX: 62008TA0029
Language: hu
Date: 2011-09-09 00:00:00
Title: T-29/08. sz. ügy: A Törvényszék 2011. szeptember 9-i ítélete — Liga para Protecção da Natureza (LPN) kontra Európai Bizottság ( A dokumentumokhoz való hozzáférés — 1049/2001/EK rendelet — A hozzáférés megtagadása — A Sabor folyó zárógátprojektjével kapcsolatos kötelezettségszegés megállapítása iránti eljárásra vonatkozó dokumentumok — Az ellenőrzési, vizsgálati vagy auditálási tevékenység céljának védelmére vonatkozó kivétel — Környezeti információk — 1367/2006/EK rendelet — Konkrét és egyedi vizsgálat lefolytatásának kötelezettsége — Nyomós közérdek )

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/37
            
         A Törvényszék 2011. szeptember 9-i ítélete — Liga para Protecção da Natureza (LPN) kontra Európai Bizottság
   (T-29/08. sz. ügy) (1)
   
   (A dokumentumokhoz való hozzáférés - 1049/2001/EK rendelet - A hozzáférés megtagadása - A Sabor folyó zárógátprojektjével kapcsolatos kötelezettségszegés megállapítása iránti eljárásra vonatkozó dokumentumok - Az ellenőrzési, vizsgálati vagy auditálási tevékenység céljának védelmére vonatkozó kivétel - Környezeti információk - 1367/2006/EK rendelet - Konkrét és egyedi vizsgálat lefolytatásának kötelezettsége - Nyomós közérdek)
   2011/C 311/65
   Az eljárás nyelve: portugál
   
      Felek
   
   
      Felperes: Liga para Protecção da Natureza (LPN) (székhelye: Lisszabon Portugália) (képviselő: P. Vinagre e Silva ügyvéd)
   
      Alperes: Európai Bizottság (képviselők: P. Costa de Oliveira és D. Recchia, meghatalmazottak)
   
      A felperest támogató beavatkozók: Dán Királyság (képviseli kezdetben: B. Weis Fogh, később: C. Vang, meghatalmazottak), Finn Köztársaság (képviselik kezdetben: J. Heliskoski, A. Guimaraes-Purokoski, M. Pere és H. Leppo, később: J. Heliskoski és A. Guimaraes-Purokoski, meghatalmazottak) és Svéd Királyság (képviselik: A. Falk, S. Johannesson és K. Petkovska, meghatalmazottak)
   
      Az ügy tárgya
   
   A Bizottság 2007. november 22-i azon határozatának megsemmisítése, amely helyben hagyta a felperesnek megadandó hozzáférés megtagadását egy a Baixa Sabor-on (Portugália) épülő gát projektjének a vadon élő madarak védelmével és a természetes élőhelyek megőrzéséről, illetve a természetes flóra és fauna védelméről szóló közösségi irányelvekkel való összeegyeztethetetlenségére vonatkozó panasz kapcsán (2003/4523. sz. panasz — a Baixo Sabor-i gát projektje)
   
      Az ítélet rendelkező része
   
   
               1.
            
            
               A Törvényszék a keresetet elutasítja azon dokumentumok és dokumentumok azon részei vonatkozásában, amelyekhez a Liga para Protecção da Naturezától (LPN) a hozzáférést a 2008. október 24-i SG.E.3/MIB/psi D(2008) 8639 bizottsági határozat megtagadta.
            
         
               2.
            
            
               A keresetről az ezt meghaladó részében nem szükséges határozni.
            
         
               3.
            
            
               Az LPN maga viseli a saját költségeit, valamint az Európai Bizottság részéről felmerült költségeket.
            
         
               4.
            
            
               A Dán Királyság, a Finn Köztársaság és a Svéd Királyság maguk viselik saját költségeiket.
            
         
      (1)  HL C 79., 2008.3.29.